

OPĆINSKA NAČELNICA

KLASA: 403-01/23-01/04

URBROJ: 2170-17-01/06-23-01

Čavle, 21.12.2023.

Na temelju članka 48. Zakona o lokalnoj i područnoj (regionalnoj) samoupravi ("Narodne novine" broj 33/01, 60/01, 129/05, 109/07, 125/08, 36/09, 150/11, 144/12, 19/13, 137/15, 123/17, 98/19 i 144/20), članka 37. Statuta Općine Čavle (SN PGŽ 20/14, 26/14, 27/15, 12/18, 41/18 i SN OČ 03/21, 12/21 i pročišćeni tekst 04/22) Općinska načelnica Općine Čavle donosi sljedeći

**PRAVILNIK**

**za provedbu Programa kreditiranja**

**energetske obnove obiteljskih kuća u 2024. godini**

Članak 1.

Ovim Pravilnikom određuju se kriteriji i postupak prema kojemu će Općina Čavle (u daljnjem tekstu: **Provoditelj Javnog poziva**) novčanim sredstvima subvencionirati provedbu kreditiranja energetske obnove obiteljskih kuća koja uključuje postavljanje termofasade, zamjenu krovišta, ugradnju vanjske stolarije s izo-staklom.

Kreditni fond po predmetnom Programu iznosi 265.000,00 € (slovima: dvjestošesdesetipet tisuća eura).

Članak 2.

Pravo na korištenje subvencije kamata na odobrene kredite (u daljnjem tekstu: **subvencije**) Provoditelja Javnog poziva može ostvariti:

- fizička osoba za energetsku obnovu objekta koji se nalazi na području Općine Čavle, a koji je u njenom osobnom vlasništvu ili suvlasništvu, te koja ima prijavljeno prebivalište na području Općine Čavle ili

- fizička osoba za energetsku obnovu objekta koji se nalazi na području Općine Čavle, a koji nije u njenom osobnom vlasništvu ili suvlasništvu, već ima prijavljeno prebivalište na adresi objekta te suglasnost vlasnika objekta za energetsku obnovu istog (u daljnjem tekstu: **Podnositelj prijave**).

Članak 3.

Objekt na kojem se planira energetska obnova mora udovoljavati slijedećim uvjetima:

- mora biti u vlasništvu ili suvlasništvu Podnositelja prijave ili mora imati suglasnost vlasnika za energetsku obnovu;

- mora biti na području Općine Čavle;

- mora se nalaziti unutar građevinskog područja;

Podnositelj prijave kao niti vlasnik objekta ne smije imati dugovanja prema Općini Čavle.

Ukoliko Podnositelj prijave ne zadovoljava jedan ili više od navedenih uvjeta njegova prijava isključiti će se iz daljnjeg postupka.

Članak 4.

Podnositelj prijave na Javni poziv dužan je dostaviti sljedeću dokumentaciju:

- Potpisan i cjelovito popunjen Prijavni obrazackojeg ovjerava vlasnik ili suvlasnik;

- Ispunjen obrazac za provjeru uvjerenja o prebivalištu podnositelja prijave;

- Ukoliko postoji više suvlasnika na objektu, za svakog suvlasnika „Suglasnost suvlasnika na objektu“;

- E – zemljišno knjižni izvadak za objekt na kojem se planira izvesti energetska obnova;

- Neobvezujući ponudbeni troškovnik radova s detaljnom specifikacijom radova

- Fotodokumentacija ulaganja

Za objekte koji se nalaze na područjima zaštite kulturne baštine potrebno je priložiti mišljenje i uvjete Ministarstva kulture - Konzervatorski odjel Rijeka.

Ukoliko podnositelj prijave ne dostavi cjelovitu dokumentaciju, prijava se isključuje iz daljnjeg postupka, te podnositelj prijave nema pravo na žalbu.

Članak 5.

Podnositelj prijave dužan je u roku od 30 dana od dovršetka energetske obnove dostaviti Upravnom odjelu za lokalnu samoupravu i upravu fotodokumentaciju izvršenog ulaganja s opisom izvršenih radova te preslike računa.

Upravni odjel za lokalnu samoupravu i upravu vršiti će provjere na licu mjesta u svrhu nadzora nad korištenjem dodijeljenih sredstava temeljem ovog Programa.

Članak 6.

Javni poziv objavit će Provoditelj Javnog poziva na svojoj službenoj internetskoj stranici.

Članak 7.

Prijava na Javni poziv dostavlja se kao preporučena pošiljka na adresu Općine Čavle, Čavja 31, 51 219 Čavle ili se predaje osobno u pisarnici Općine Čavle.

**Prijave će se zaprimati do 31. prosinca 2024. godine, ili do iskorištenja raspoloživih sredstava.**

Nepotpune prijave neće se razmatrati.

Članak 8.

Općinska načelnica Općine Čavle imenuje Povjerenstvo za pregled i ocjenjivanje prijava pristiglih na Javni poziv Provoditelja Javnog poziva (u daljnjem tekstu: Povjerenstvo) koje provjerava cjelovitost pristigle dokumentacije te točnost vrijednosti upisanih u Prijavni obrazac.

Pri pregledu pristiglih prijava obvezno se provjerava:

- zadovoljavanje uvjeta Podnositelja prijave;

- cjelovitost prijave prema potrebnoj dokumentaciji;

- točnost podataka upisanih u Prijavni obrazac.

Ukoliko prijava ne zadovoljava navedene uvjete, isključuje se iz daljnjeg postupka ocjenjivanja.

Članak 9.

Osobni podaci podnositelja prijave prikupljaju se isključivo u svrhu provođenja Javnog poziva. Predavanjem ponude podnositelj prijave daje izričitu privolu da se njegovi podaci daju na uvid zainteresiranim trećim osobama te javno objave.

Članak 10.

Prilog 1. Prijavni obrazac za podnošenje zahtjeva za sufinanciranje Programa

Prilog 2. Suglasnost suvlasnika/vlasnika

Prilog 3. Ispunjen obrazac za provjeru uvjerenja o prebivalištu podnositelja prijave

Članak 11.

Tekst Javnog poziva s pripadajućim obrascima objavit će se na službenim internet stranicama Općine Čavle, www.cavle.hr, a može se podignuti i osobno u Upravnom odjeluza lokalnu samoupravu i upravu Općine Čavle.

Općinska načelnica